pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.ประภัตรลงพื้นที่สุพรรณบุรี พร้อมสนับสนุนการส่งเสริมอาชีพ สร้างรายได้ในสถานการณ์โควิด-19 และปัญหาขาดแคลนน้ำ
วันศุกร์ที่ 11 มิถุนายน 2564
รมช.ประภัตรลงพื้นที่สุพรรณบุรี พร้อมสนับสนุนการส่งเสริมอาชีพ สร้างรายได้ในสถานการณ์โควิด-19 และปัญหาขาดแคลนน้ํา
รมช.ประภัตรลงพื้นที่สุพรรณบุรี พร้อมสนับสนุนการส่งเสริมอาชีพ สร้างรายได้ในสถานการณ์โควิด-19 และปัญหาขาดแคลนน้ํา
(วันที่ 11 มิ.ย. 64) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตําบล หนองสะเดา อําเภอสามชุก จังหวัดสุพรรณบุรี ให้กําลังใจประชาชนในพื้นที่ ซึ่งกําลังเผชิญกับสถานการณ์การระบาด ของโรคติดเชื้อไวรัสโคโรนา และสถานการณ์ฝนทิ้งช่วง ทําให้น้ําน้อยในพื้นที่จังหวัดสุพรรณบุรี ทั้งนี้ ได้นําข้าวสารอาหารแห้งและต้นพริกจํานวน 20,000 ต้น มามอบให้กับประชาชนในพื้นที่ เพื่อเป็นการให้ความช่วยเหลือ และบรรเทาความเดือดร้อนให้กับประชาชนในเบื้องต้น โดยมีหัวหน้าส่วนราชการและผู้นําภาคประชาชนเข้าร่วม
นอกจากนี้ รมช.ประภัตร ยังได้เตรียมส่งเสริมอาชีพให้กับเกษตรกรในพื้นที่ เพื่อสร้างรายได้ในช่วงที่ว่างเว้นจากการทํานา โดยจะส่งเสริมตั้งแต่ต้นน้ํา กลางน้ํา และปลายน้ํา เริ่มตั้งแต่การหาพันธุ์พืชและสัตว์ ไปจนถึงการหาตลาดรับซื้อผลผลิตของเกษตรกร โดยโครงการที่จะส่งเสริมในพื้นที่จังหวัดสุพรรณบุรี มีดังนี้ 1.โครงการส่งเสริมอาชีพให้เกษตรกรปลูกพริก 2.โครงการส่งเสริมอาชีพให้เกษตรกรเลี้ยงจิ้งหรีด 3.โครงการส่งเสริมอาชีพให้เกษตรกรเลี้ยงปลาดุก 4.โครงการส่งเสริมอาชีพให้เกษตรกรเลี้ยงไก่ไข่ - เป็ดไข่ 5.โครงการส่งเสริมอาชีพให้เกษตรกรเลี้ยงวัว โดยทุกโครงการฯ นั้น รมช.ประภัตรได้เน้นย้ํากับหน่วยงานในพื่นที่ ให้ลงพื้นที่ให้ข้อมูลรายละเอียดต่างๆ และสํารวจความต้องการเข้าร่วมโครงการฯ ของเกษตรกรในทันที
รัฐบาลไทย-ข่าวทำเนียบรัฐบาล-คิกออฟ “จับคู่กู้เงิน” ต่อลมหายใจ ร้านอาหารฝ่าโควิด
วันศุกร์ที่ 11 มิถุนายน 2564
คิกออฟ “จับคู่กู้เงิน” ต่อลมหายใจ ร้านอาหารฝ่าโควิด
....
การแพร่ระบาดของโรคโควิด-19 ส่งผลกระทบโดยตรงต่อผู้ประกอบการธุรกิจร้านอาหาร รวมถึงการปรับเปลี่ยนพฤติกรรมของผู้บริโภค ทําให้บางรายต้องเผชิญกับปัญหารายได้ลดลง และขาดสภาพคล่อง
.
ดังนั้น เพื่อประคับประคองธุรกิจให้ดําเนินต่อไปได้ รัฐบาลจึงได้เปิดตัวโครงการ "จับคู่กู้เงิน สถาบันการเงินกับร้านอาหาร" เปิดทางให้ผู้ประกอบการทั้งที่จดทะเบียนเป็นนิติบุคคล และในฐานะบุคคลธรรมดา กว่า 120,000 ราย ได้เข้าถึงแหล่งเงินเงินทุนดอกเบี้ยต่ํา เพื่อใช้เป็นทุนหมุนเวียน ผ่อนปรนภาระหนี้สิน ถือเป็นการต่อลมหายใจให้ผู้ประกอบการ ให้สามารถดําเนินธุรกิจต่อไปได้โดยไม่ต้องปลดลูกจ้าง
.
ซึ่งได้ผนึกความร่วมมือกับสถาบันการเงิน 5 แห่ง ได้แก่ บรรษัทประกันสินเชื่ออุตสาหกรรมขนาดย่อม (บสย.) ,ธนาคารพัฒนาวิสาหกิจขนาดกลางและขนาดย่อม (SME D Bank) ,ธนาคารกรุงไทย ,ธนาคารเพื่อการเกษตรและสหกรณ์ การเกษตร (ธ.ก.ส.) และธนาคารออมสิน
.
มาทําหน้าที่ปล่อยกู้เป็นการเฉพาะแบบผ่อนปรนเงื่อนไขให้มากที่สุด อาทิ ดอกเบี้ยอัตราพิเศษ, ปลอดหลักทรัพย์ค้ําประกันในบางกรณี เพื่อให้โครงการนี้สามารถช่วยร้านอาหารได้จริง ซึ่งผู้สนใจสามารถเข้าร่วมโครงการและเจรจากับสถาบันการเงินทั้ง 5 แห่งได้ทั้งในส่วนกลางส่วนภูมิภาค ตั้งแต่วันนี้ - 20 มิ.ย. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไฟเขียว! จ้างพนักงานราชการ 10,000 อัตรา บรรเทาการว่างงานบัณฑิตจบใหม่
วันศุกร์ที่ 11 มิถุนายน 2564
ไฟเขียว! จ้างพนักงานราชการ 10,000 อัตรา บรรเทาการว่างงานบัณฑิตจบใหม่
....
ข่าวดีสําหรับน้อง ๆ ที่เพิ่งจบ ป.ตรี ครับ รัฐบาลเตรียมจ้างพนักงานราชการเฉพาะกิจ จํานวน 10,000 อัตรา เพื่อเพิ่มโอกาสการจ้างงานบัณฑิตจบใหม่ในช่วงสถานการณ์การแพร่ระบาดของโรคโควิด-19 โดยเข้าทํางานในกลุ่มงานบริหารทั่วไปใน 28 ส่วนราชการ ทั้งหน่วยงานในระดับภูมิภาค จังหวัด หรือส่วนกลางที่มีภารกิจสําคัญและเร่งด่วน
.
โดยมีระยะเวลาการจ้างงานไม่เกิน 1 ปี นับตั้งแต่วันที่ทําสัญญาจ้าง หรือไม่เกิน 30 ก.ย. 65 และจะได้รับค่าตอบแทน 18,000 บาท/เดือน ตลอดสัญญา พร้อมสิทธิประโยชน์เช่นเดียวกับพนักงานราชการปกติ ยกเว้นการลาไปอุปสมบท หรือประกอบพิธีฮัจญ์ ซึ่งกําหนดไว้ไม่เกิน 120 วัน
.
ขณะนี้แต่ละหน่วยงานกําลังเร่งดําเนินการจ้างพนักงานราชการและจัดทําแผนการดําเนินงานให้แล้วเสร็จภายในเดือน ส.ค. 64 โดยคํานึงประโยชน์สูงสุดของทางราชการและประโยชน์ที่ประชาชนจะได้รับ ให้ผ่านพ้นวิกฤตโควิด-19 ไปด้วยกัน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอ ร่วมพิธีเปิดโรงงานผลิตรถยนต์
วันศุกร์ที่ 11 มิถุนายน 2564
บีโอไอ ร่วมพิธีเปิดโรงงานผลิตรถยนต์
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (ที่ 5 จากซ้าย )   ร่วมพิธีเปิดโรงงานผลิตรถยนต์ ของบริษัท เกรท วอลล์ มอเตอร์ จํากัด ที่จังหวัดระยอง
ซึ่งเป็นโรงงานผลิตรถยนต์เต็มรูปแบบแห่งที่สองนอกประเทศจีน พร้อมเปิดตัวรถคันแรกAll New HAVAL H6 Hybrid SUVจากสายการผลิตในประเทศไทย และไทยเป็นฐานการผลิตหลักสําหรับรถยนต์พวงมาลัยขวาของภูมิภาคอาเซียน โดยเฉพาะรถยนต์ไฟฟ้า (xEV)ทั้งแบบHybrid Electric Vehicle (HEV), Plug-In Hybrid Electric Vehicle (PHEV)และBattery Electric Vehicle (BEV)ทั้งนี้ บริษัทมีแผนการจําหน่ายภายในประเทศประมาณร้อยละ 60 และส่งออกไปต่างประเทศร้อยละ 40
รัฐบาลไทย-ข่าวทำเนียบรัฐบาล-เตรียมแผน Phuket sandbox รองรับนักท่องเที่ยวต่างชาติ
วันศุกร์ที่ 11 มิถุนายน 2564
เตรียมแผน Phuket sandbox รองรับนักท่องเที่ยวต่างชาติ
....
ปัจจุบันการแพร่ระบาดของโรคโควิด-19 ใน จ.ภูเก็ต มีแนวโน้มดีขึ้นและสามารถควบคุมได้ มีผู้ได้รับวัคซีนเข็มแรกกว่า 4 แสนคน หรือร้อยละ 60 ของประชากรทั้งจังหวัด และประชาชนบางส่วนก็เริ่มทยอยฉีดวัคซีนเข็มที่สองแล้ว
.
เพื่อให้ภาคการท่องเที่ยวของประเทศเดินหน้าต่อไปได้ ล่าสุด รัฐบาลเตรียมแผนเปิดประเทศไทยอีกครั้งในไตรมาสที่ 3 และไตรมาสที่ 4 ของปี 2564 ภายใต้โครงการ ภูเก็ตแซนด์บ็อกซ์ (Phuket Sandbox)
.
โดย จ.ภูเก็ต จะเป็นเมืองท่องเที่ยวหลัก เป็นพื้นที่นําร่องต้อนรับนักท่องเที่ยวชาวต่างชาติที่ฉีดวัคซีนป้องกันโควิด-19 ซึ่งจะต้องเป็นผู้มีใบรับรองการฉีดวัคซีนที่ฉีดครบโดสอย่างน้อย 14 วัน ก่อนการเดินทาง และมีใบอนุญาตเข้าประเทศอย่างถูกต้อง โดยขณะที่อยู่ในพื้นที่จะต้องตรวจหาเชื้อโควิดอีกครั้ง
.
สําหรับแผนการตอนรับนักท่องเที่ยวต่างชาติ เบื้องต้น จะแบ่งออกเป็น 4 ระยะ คือ 1.Pre - arrival 2.Arrival 3.Stay และ 4.Departure
.
ระยะต่อไป หน่วยงานที่เกี่ยวข้องจะนําแผนดังกล่าว ไปปรับปรุงรายละเอียดให้เกิดความเหมาะสม โดยคํานึงถึงความปลอดภัยและการฟื้นฟูเศรษฐกิจ ก่อน จะนําเข้าสู่การพิจารณาของ ศบค. ชุดใหญ่ และนําเสนอ ครม. พิจารณาอนุมัติต่อไป
.
ขอให้ประชาชนมั่นใจว่า รัฐบาลพร้อมร่วมมือกับทุกภาคส่วนไม่ว่าจะเป็นภาคเอกชน ภาคประชาชน ในการขับเคลื่อนเศรษฐกิจและการท่องเที่ยวให้ฟื้นคืนกลับมาโดยเร็ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิฯ พร้อมช่วยเหลือเยียวยานักเรียนอุเทนถวายถูกทำร้ายร่างกายจนเสียชีวิต และมุ่งส่งเสริมสิทธิเสรีภาพในสถานศึกษาเพื่อลดการละเมิดสิทธิ
วันศุกร์ที่ 11 มิถุนายน 2564
กระทรวงยุติธรรม โดยกรมคุ้มครองสิทธิฯ พร้อมช่วยเหลือเยียวยานักเรียนอุเทนถวายถูกทําร้ายร่างกายจนเสียชีวิต และมุ่งส่งเสริมสิทธิเสรีภาพในสถานศึกษาเพื่อลดการละเมิดสิทธิ
กรมคุ้มครองสิทธิและเสรีภาพ พร้อมช่วยเหลือเยียวยานักเรียนอุเทนถวายถูกทําร้ายร่างกายจนเสียชีวิต ตามแนวทาง "ยุติธรรมสร้างสุข ยุติธรรมเชิงรุก สร้างสุขให้ประชาชน" และมุ่งส่งเสริมสิทธิเสรีภาพในสถานศึกษาเพื่อลดการละเมิดสิทธิ
สืบเนื่องจากกรณี นักศึกษาชั้นปีที่ 2 มหาวิทยาลัยเทคโนโลยีราชมงคลตะวันออก วิทยาเขตอุเทนถวาย ถูกรุ่นพี่จํานวน 12 คนทําร้ายร่างกายจนได้รับบาดเจ็บสาหัส เมื่อวันที่ 27 พฤษภาคม 2564 ณ มหาวิทยาลัยเทคโนโลยีราชมงคลตะวันออกวิทยาเขตอุเทนถวาย ปทุมวัน กรุงเทพฯ และเสียชีวิตในวันที่ 5 มิถุนายน 2564 ตามที่เป็นข่าว
นายสมศักดิ์ เทพสุทิน รัฐมนตรีว่าการกระทรวงยุติธรรม ได้ห่วงใยและสั่งการให้เร่งดูแลการเคารพสิทธิมนุษยชนและละเมิดสิทธิมนุษยชนในสถานศึกษาทุกแห่งทั่วประเทศ เพื่อสร้างสังคมสู่เป้าหมาย "ลดการละเมิดสิทธิในสังคม" ทั้งนี้ กรมคุ้มครองสิทธิและเสรีภาพ มีความยินดีและให้การสนับสนุนทางมหาวิทยาลัย ในการเสริมสร้างความตระหนักรู้ถึงสิทธิ เสรีภาพ หน้าที่ และสิทธิมนุษยชน ของนักเรียน นักศึกษา และบุคลากรของทางมหาวิทยาลัย เพื่อให้สังคมมุ่งสู่เป้าหมาย "ลดการละเมิดสิทธิในสังคม" อีกทั้ง เพื่ออํานวยความยุติธรรม ลดความเหลื่อมล้ํา สร้างความเป็นธรรมให้เกิดขึ้นกับสังคมไทยตามนโยบายของ นายสมศักดิ์ เทพสุทิน รัฐมนตรีว่าการกระทรวงยุติธรรม
สําหรับการช่วยเหลือเยียวยา กรมคุ้มครองสิทธิและเสรีภาพ มีความห่วงใยครอบครัวและพร้อมช่วยเหลือตามแนวทาง "ยุติธรรมสร้างสุข ยุติธรรมเชิงรุก สร้างสุขให้ประชาชน" โดยประสานพนักงานสอบสวนเจ้าของคดีเพื่อสอบถามความคืบหน้าทางคดี และประสานทายาทของผู้เสียหายเพื่อแจ้งสิทธิค่าตอบแทนผู้เสียหายในคดีอาญา ตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ.2559 พร้อมทั้งให้คําแนะนําการเข้าถึงกระบวนการยุติธรรม การเรียกค่าสินไหมทดแทนในคดีอาญา พร้อมกับหลักเกณฑ์การฟ้องคดีแพ่งฐานละเมิด รวมถึงสิทธิประโยชน์ต่างๆ ตามบทบาทภารกิจกรมฯ เพื่อให้ครอบครัวผู้เสียหายได้รับทราบถึงสิทธินั้น
ทั้งนี้ นายเรืองศักดิ์ สุวารี อธิบดีกรมคุ้มครองสิทธิและเสรีภาพ กล่าวว่า กรณีผู้เสียหายในคดีอาญา หากถูกผู้อื่นกระทําให้เสียชีวิตโดยที่ตนไม่มีส่วนเกี่ยวข้องในการกระทําความผิด ทายาทมีสิทธิได้รับการช่วยเหลือเยียวยาในฐานะที่ตกเป็นเหยื่อ ได้แก่ (1) ค่าตอบแทนกรณีถึงแก่ความตาย จํานวน 50,000 บาท (2) ค่าจัดการศพ จํานวน 20,000 บาท (3) ค่าขาดอุปการะเลี้ยงดู จํานวน 40,000 บาท รวมเป็นเงินทั้งสิ้น 110,000 บาท โดยขึ้นอยู่กับดุลพินิจของคณะอนุกรรมการฯ
สามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สํานักงานยุติธรรมจังหวัด ทุกแห่งทั่วประเทศ) หรือ ติดต่อที่ สายด่วนยุติธรรม โทร. 1111 กด 77"
รัฐบาลไทย-ข่าวทำเนียบรัฐบาล-รอง นรม. นายอนุทินฯ หารือ เอกอัครราชทูตเบลเยียมฯ ผลักดันการจัดทำข้อตกลงด้านการประกันสังคม พร้อมแลกเปลี่ยนประสบการณ์ควบคุมโควิด-19
วันศุกร์ที่ 11 มิถุนายน 2564
รอง นรม. นายอนุทินฯ หารือ เอกอัครราชทูตเบลเยียมฯ ผลักดันการจัดทําข้อตกลงด้านการประกันสังคม พร้อมแลกเปลี่ยนประสบการณ์ควบคุมโควิด-19
รอง นรม. นายอนุทินฯ หารือ เอกอัครราชทูตเบลเยียมฯ ผลักดันการจัดทําข้อตกลงด้านการประกันสังคม พร้อมแลกเปลี่ยนประสบการณ์ควบคุมโควิด-19
วันนี้ (11 มิถุนายน 2564) เวลา 09.30 น. ณ ห้องรับรองเทวะเวสม์ อาคาร 1 ตึกสํานักงานปลัดกระทรวงสาธารณสุข นางซีบีย์ เดอ การ์ตีเย ดีฟว์ (H.E. Ms. Sibille de Cartier d’Yves) เอกอัครราชทูตราชอาณาจักรเบลเยียมประจําประเทศไทย เข้าเยี่ยมคารวะนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เนื่องในโอกาสเข้ารับหน้าที่ สรุปสาระสําคัญการหารือ ดังนี้
รองนายกรัฐมนตรีแสดงความยินดีกับเอกอัครราชทูตเบลเยียมฯ ในโอกาสเข้ารับหน้าที่อย่างเป็นทางการ พร้อมทั้งชื่นชมความสัมพันธ์อันดีระหว่างไทยกับเบลเยียมที่มีมาอย่างยาวนาน โดยรองนายกรัฐมนตรีเชื่อมั่นว่า ด้วยประสบการณ์และความเชี่ยวชาญของเอกอัครราชทูตเบลเยียมฯ จะมีส่วนสําคัญในการสานต่อและส่งเสริมความสัมพันธ์ระหว่างกันให้แน่นแฟ้นมากยิ่งขึ้น ทั้งนี้ รัฐบาลไทยพร้อมให้ความร่วมมือและสนับสนุนการปฏิบัติหน้าที่ของเอกอัครราชทูตเบลเยียมฯ อย่างเต็มที่ ตลอดจนผลักดันให้เกิดความร่วมมือในสาขาที่ทั้งสองประเทศมีผลประโยชน์ร่วมกันอย่างเป็นรูปธรรม
เอกอัครราชทูตเบลเยียมฯ ขอบคุณรองนายกรัฐมนตรีที่สละเวลาให้เข้าเยี่ยมคารวะ แม้จะมีภารกิจมาก ยินดีที่ไทยและเบลเยียมมีความสัมพันธ์ที่ราบรื่นต่อกัน โดยเอกอัครราชทูตฯ ย้ําความตั้งใจของเบลเยียมในการผลักดันการจัดทําข้อตกลงด้านการประกันสังคมระหว่างเบลเยียม-ไทย โดยเฉพาะประเด็นอัตราค่าใช้จ่าย พร้อมเสนอให้มีการหารือร่วมกันเพิ่มเติม ทั้งนี้ รองนายกรัฐมนตรีได้มอบหมายหน่วยงานที่เกี่ยวข้องพิจารณาในรายละเอียด เพื่อจะได้หารือร่วมกันต่อไป
โอกาสนี้ ทั้งสองฝ่ายได้แลกเปลี่ยนแนวทางการจัดการกับสถานการณ์การแพร่ระบาดของโควิด-19 ร่วมกัน โดยเอกอัครราชทูตเบลเยียมฯ ชื่นชมความมุ่งมั่นของรัฐบาลไทยในการควบคุมสถานการณ์โควิด-19 และประทับใจการ Quarantine ผู้เดินทางเข้าประเทศของไทย ซึ่งมีการจัดการที่เป็นระบบ อย่างไรก็ดี ทั้งสองฝ่ายได้แลกเปลี่ยนประสบการณ์การจัดการเกี่ยวกับสถานการณ์โควิด-19 ซึ่งรองนายกรัฐมนตรีเน้นย้ําว่า ขอให้เชื่อมั่นในการจัดการโควิด-19 ของรัฐบาลไทย ซึ่งขณะนี้สถานการณ์โควิด-19 ในคลัสเตอร์ต่าง ๆ ดีขึ้น อาทิ คลัสเตอร์เรือนจําและทัณฑสถาน จํานวนผู้ติดเชื้อในกลุ่มผู้ต้องขังของไทยมีตัวเลขที่ดีขึ้น โดยไทยได้ใช้กลยุทย์ Bubble and Seal แยกผู้ติดเชื้อเข้าสู่ระบบการดูแลรักษาให้เร็วที่สุด พร้อมยืนยันรัฐบาลให้ความสําคัญกับการเข้าถึงวัคซีนของทั้งชาวไทยและชาวต่างชาติที่พํานักในประเทศไทย โดยไม่แบ่งแยกเชื้อชาติ
รัฐบาลไทย-ข่าวทำเนียบรัฐบาล-กสร. มุ่งมั่นขจัดปัญหาการใช้แรงงานเด็ก สอดรับเจตนาวันต่อต้านการใช้แรงงานเด็กโลก 12 มิถุนายน 2564
วันศุกร์ที่ 11 มิถุนายน 2564
กสร. มุ่งมั่นขจัดปัญหาการใช้แรงงานเด็ก สอดรับเจตนาวันต่อต้านการใช้แรงงานเด็กโลก 12 มิถุนายน 2564
กสร.สร้างความตระหนักรู้ถึงปัญหาการใช้แรงงานเด็ก เนื่องในวันต่อต้านแรงงานเด็กโลก พร้อมทั้งดําเนินมาตรการในการคุ้มครองแรงงานเด็ก เพื่อขจัดปัญหาการใช้แรงงานเด็กในรูปแบบที่เลวร้าย นําไปสู่การพัฒนาคุณภาพชีวิตที่ดีสําหรับเด็กซึ่งเป็นแรงงานสําคัญในอนาคตของสังคม
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน เปิดเผยว่า วันที่ 12 มิถุนายน ของทุกปี เป็นวันต่อต้านการใช้แรงงานเด็กโลก กระทรวงแรงงานภายใต้การกํากับดูแลของพลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน มีความมุ่งมั่นที่จะแก้ไขปัญหาและขจัดการใช้แรงงานเด็ก โดยเฉพาะการใช้แรงงานเด็กในรูปแบบที่เลวร้ายทั้ง 4 รูปแบบ ได้แก่ การบังคับใช้แรงงาน การค้าประเวณีหรือผลิตสื่อลามก การใช้แรงงานเด็กในกิจกรรมที่ผิดกฎหมายโดยเฉพาะยาเสพติด และการให้เด็กทํางานที่มีลักษณะหรือสภาพแวดล้อมที่เป็นอันตรายต่อสุขภาพ จิตใจ ความปลอดภัย หรือศีลธรรม จึงได้สั่งการให้กรมสวัสดิการและคุ้มครองแรงงานในฐานะหน่วยงานหลักในการคุ้มครองแรงงาน และเป็นฝ่ายเลขานุการคณะกรรมการระดับชาติเพื่อขจัดการใช้แรงงานเด็กในรูปแบบที่เลวร้ายให้ดําเนินมาตรการเพื่อขจัดการใช้แรงงานเด็กในรูปแบบที่เลวร้ายให้หมดสิ้นไปจากประเทศไทย โดยดําเนินการตามมาตรการในการคุ้มครองแรงงานเด็กอย่างเคร่งครัด ได้แก่ กําหนดเป้าหมายให้พนักงานตรวจแรงงานทั่วประเทศเข้าตรวจแรงงานในสถานประกอบกิจการต่างๆ ที่มีการใช้แรงงานเด็กอายุ 15 – 17 ปี อย่างต่อเนื่องเพื่อป้องกันการใช้แรงงานเด็กผิดกฎหมาย การรับคําร้องกรณีการละเมิดสิทธิด้านแรงงาน การบังคับใช้กฎหมายอย่างเข้มงวด โดยการดําเนินคดีทุกคดีหากพบการกระทําความผิดเกี่ยวกับการใช้แรงงานเด็ก การจัดพิธีประกาศเจตนารมณ์และลงนามบันทึกข้อตกลงความร่วมมือกันในการแก้ไขปัญหาการใช้แรงงานเด็กและแรงงานบังคับ ในกิจการสินค้าประเภทกุ้ง ปลา อ้อย และเครื่องนุ่งห่ม กับ 13 องค์กรที่เกี่ยวข้องกับกิจการดังกล่าว เพื่อแสดงให้เห็นถึงความมุ่งมั่นของภาครัฐและเอกชนไทย ที่จะดูแลคุณภาพชีวิตแรงงานให้เป็นไปตามมาตรฐานสากล การส่งเสริมความรู้กฎหมายแรงงาน และสิทธิด้านแรงงานให้แก่เด็กในสถานศึกษาผ่านโครงการเตรียมความพร้อมเด็กก่อนเข้าสู่ตลาดแรงงาน และมาตรการสร้างความตระหนักรู้เกี่ยวกับสิทธิเด็กด้านแรงงาน และความร่วมมือกับทุกภาคส่วนในการดําเนินการป้องกันและแก้ไขปัญหาการใช้แรงงานเด็ก เช่น การผลิตสื่อประชาสัมพันธ์ให้ความรู้และรณรงค์การใช้แรงงานเด็ก
โฆษก กสร. กล่าวเพิ่มเติมว่า นอกจากการดูแลให้แรงงานเด็กให้ได้รับการคุ้มครองและเป็นธรรมจากการจ้างงานแล้ว กรมสวัสดิการและคุ้มครองแรงงานยังเห็นถึงความสําคัญของเด็กซึ่งจะเป็นอนาคตของชาติ โดยในประเด็นนี้กรมสนับสนุนให้แรงงานสตรี ซึ่งอีกหน้าที่หนึ่งคือเป็นมารดาผู้ดูแลบุตร จะต้องได้รับการคุ้มครอง ตามพระราชบัญญัติคุ้มครองแรงงาน พ.ศ. 2541 ในเรื่องการลาคลอด ที่กําหนดให้มารดาสามารถลาเพื่อทําการเลี้ยงดูบุตรได้เป็นเวลา 98 วัน นอกจากนี้กรมได้ส่งเสริมให้มีการจัดมุมนมแม่ในสถานประกอบกิจการ โดยให้สถานประกอบกิจการจัดพื้นที่เพื่อการเลี้ยงดูเด็กในสถานประกอบกิจการ ทุกจังหวัดทั่วประเทศอีกด้วย
รัฐบาลไทย-ข่าวทำเนียบรัฐบาล-รองนายกฯ อนุทิน หารือเอกอัครราชทูตฝรั่งเศสฯ พร้อมเดินหน้ายกระดับความสัมพันธ์ไทย-ฝรั่งเศส มุ่งสู่ความเป็นเลิศทางด้านการแพทย์ และการสาธารณสุข
วันศุกร์ที่ 11 มิถุนายน 2564
รองนายกฯ อนุทิน หารือเอกอัครราชทูตฝรั่งเศสฯ พร้อมเดินหน้ายกระดับความสัมพันธ์ไทย-ฝรั่งเศส มุ่งสู่ความเป็นเลิศทางด้านการแพทย์ และการสาธารณสุข
รองนายกฯ อนุทิน หารือเอกอัครราชทูตฝรั่งเศสฯ พร้อมเดินหน้ายกระดับความสัมพันธ์ไทย-ฝรั่งเศส มุ่งสู่ความเป็นเลิศทางด้านการแพทย์ และการสาธารณสุข
วันนี้ (11 มิถุนายน 2564) เวลา 10.30 น. ณ ห้องรับรองเทวะเวสม์ อาคาร 1 ตึกสํานักงานปลัดกระทรวงสาธารณสุข นายตีแยรี มาตู (H.E. Mr. Thierry Mathou) เอกอัครราชทูตสาธารณรัฐฝรั่งเศสประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เนื่องในโอกาสเข้ารับหน้าที่ สรุปสาระสําคัญการหารือ ดังนี้
รองนายกรัฐมนตรีแสดงความยินดีกับเอกอัครราชทูตฝรั่งเศสฯ ในโอกาสเข้ารับหน้าที่อย่างเป็นทางการ ชื่นชมการทํางานของเอกอัครราชทูตฯ ในการส่งเสริมความสัมพันธ์ไทย-ฝรั่งเศสอย่างแข็งขันและเชื่อมั่นว่าภายใต้การดํารงตําแหน่งของเอกอัครราชทูตฯ จะสามารถขับเคลื่อนความสัมพันธ์ไทย-ฝรั่งเศส ให้แน่นแฟ้นยิ่งขึ้น ทั้งนี้ รัฐบาลไทยพร้อมให้ความร่วมมือในการปฏิบัติหน้าที่ของเอกอัครราชทูตฯ อย่างเต็มที่ เพื่อกระชับความสัมพันธ์ระหว่างไทย-ฝรั่งเศส ที่ดําเนินมาอย่างมีพลวัตต่อเนื่องกว่า 165 ปี ให้แน่นแฟ้นยิ่งขึ้น ตลอดจนเห็นควรยกระดับความสัมพันธ์ระหว่างกันอย่างรอบด้านและก่อให้เกิดผลเป็นรูปธรรม
ด้านเอกอัครราชทูตฝรั่งเศสฯ ขอบคุณรัฐบาลไทย ที่จะดูแลการฉีดวัคซีนโควิด-19 ของประชาชนฝรั่งเศสในประเทศไทย ชื่นชมความสัมพันธ์ระหว่างไทยกับฝรั่งเศสที่มีมาอย่างยาวนาน โดยเห็นควรจัดทํา Road Map เพื่อวางแนวทางในการดําเนินความสัมพันธ์ระหว่างกัน นอกจากนี้ ทั้งสองฝ่ายได้หารือถึงแนวทางความร่วมมือระหว่างโรงพยาบาลทั้งสองประเทศ เพื่อมุ่งสู่ความเป็นเลิศทางด้านการแพทย์ ผ่านการแลกเปลี่ยนองค์ความรู้และผู้เชี่ยวชาญระหว่างกัน และเอกอัครราชทูตฯ สนใจมุ่งผลักดันแนวคิด “สุขภาพหนึ่งเดียว (One Health)” โดยเชิญประเทศไทยให้ดําเนินกิจกรรมต่างๆ ร่วมกัน เพื่อเสริมสร้างสุขภาพคน สัตว์ สัตว์ป่า และสิ่งแวดล้อม ตลอดจนเตรียมความพร้อมในการป้องกันโรคอุบัติใหม่ในอนาคต
โอกาสนี้ ทั้งสองยังได้แลกเปลี่ยนประสบการณ์ และแนวทางการจัดการกับสถานการณ์การแพร่ระบาดของโควิด-19 ร่วมกัน โดยไทยประสงค์ที่จะมีความร่วมมือกับฝรั่งเศสด้านวัคซีน อันเป็นปัจจัยสําคัญในการควบคุมการแพร่ระบาดของโควิด-19 และช่วยให้ภาคการท่องเที่ยวของไทยในพื้นที่ต่างๆ โดยเฉพาะอย่างยิ่งเขตท่องเที่ยวสําคัญ เพื่อเป็นส่วนในการฟื้นฟูเศรษฐกิจในประเทศ
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีว่าการกระทรวงคมนาคม ติดตามความคืบหน้าการปรับปรุงท่าเรือโดยสารเจ้าพระยา พร้อมเปิดใช้ 29 สถานีเรือเต็มรูปแบบ ภายในปี 66”
วันศุกร์ที่ 11 มิถุนายน 2564
นายอธิรัฐ รัตนเศรษฐ รัฐมนตรีว่าการกระทรวงคมนาคม ติดตามความคืบหน้าการปรับปรุงท่าเรือโดยสารเจ้าพระยา พร้อมเปิดใช้ 29 สถานีเรือเต็มรูปแบบ ภายในปี 66”
...
วันพุธที่ 9 มิถุนายน 2564 เวลา 13.30 น. ณ กระทรวงคมนาคม ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานการประชุมผ่านระบบแอพพลิเคชันซูมร่วมกับท่านอธิบดีกรมเจ้าท่าและคณะผู้บริหารกรมเจ้าท่า เพื่อติดตามความคืบหน้าการพัฒนาท่าเรือในแม่น้ําเจ้าพระยาและท่าเรือท่องเที่ยวชายฝั่งทะเล เนื่องจากเป็นนโยบายสําคัญของรัฐบาลในการพัฒนาเพื่อยกระดับท่าเรือให้เป็นสถานีเรือ(Smart Pier)เชื่อมโยงระบบขนส่งอื่น โดยท่านอธิบดีกรมเจ้าท่าได้รายงานสรุปความคืบหน้าการดําเนินการปรับปรุงท่าเรือต่าง ๆ ดังนี้
1. ท่าเรือแม่น้ําเจ้าพระยา
ดําเนินการแล้วเสร็จ จํานวน 3 ท่า ท่ากรมเจ้าท่า, ท่าสะพานพุทธ, ท่าน้ํานนทบุรี
อยู่ระหว่างการก่อสร้าง 8 ท่า
•ท่าช้าง (ผลงานร้อยละ 70) แล้วเสร็จภายใน 31 ก.ค. 64
•ท่าเตียน (ผลงานร้อยละ 60) แล้วเสร็จภายใน 31 ก.ค. 64
•ท่าราชินี (ผลงานร้อยละ 60) แล้วเสร็จภายใน 31 ก.ค. 64
•ท่าสาทร (ผลงานร้อยละ 40) แล้วเสร็จภายใน 31 ธ.ค. 64
•ท่าพระราม7 (ผู้รับจ้างเตรียมดําเนินการปรับปรุง) แล้วเสร็จภายใน 30 พ.ย. 64
•ท่าพายัพ (ผู้รับจ้างเตรียมดําเนินการปรับปรุง) แล้วเสร็จภายใน 31 ธ.ค. 64
•ท่าเกียกกาย (ผลงานร้อยละ 0.5) แล้วเสร็จภายใน 31 พ.ค. 65
•ท่าบางโพ (ผลงานร้อยละ 0.1) แล้วเสร็จภายใน 31 พ.ค. 65
แผนดําเนินการปรับปรุงในปี 2565 แล้วเสร็จในปี 2566 จํานวน 8 ท่า ได้แก่ ท่าราชวงศ์, ท่าสี่พระยา, ท่าพระปิ่นเกล้า, ท่าพระราม5, ท่าเขียวไข่กา, ท่าสะพานกรุงธน, ท่าพรานนก, ท่าเทเวศร์(ท่าข้ามฟาก) พร้อมทั้งดําเนินการติดตั้งระบบ Sofe ware และระบบการให้บริการบนท่าเรือทั้ง 19 ท่า ให้เป็น Smart Pier
2. ท่าเรือท่องเที่ยวชายฝั่งทะเลที่อยู่ระหว่างดําเนินการ
•ท่าเรือปากเมง จ.ตรัง (ผลงานร้อยละ 73) จะแล้วเสร็จภายใน พ.ค. 64 พร้อมเปิดให้บริการ ส.ค. 64
•ท่าเรือศาลด่าน จ.กระบี่ (ผลงานร้อยละ 70) จะแล้วเสร็จภายใน พ.ค. 64 พร้อมเปิดให้บริการ ส.ค. 64
•ท่าเรือท้องศาลา และท่าเรือหาดริ้น อ.เกาะพะงัน จ.สุราษฎร์ธานี (ผลงานร้อยละ 8.6) กําหนดแล้วเสร็จ 5 ธ.ค. 65
•ท่าเรือปากคลองจิหลาด จ.กระบี่ (ผลงานร้อยละ 10.12) กําหนดแล้วเสร็จ 19 ม.ค. 65
•ท่าเรือเกาะสมุย จ.สุราษฎร์ธานี (ขั้นตอนการอนุมัติจ้าง) คาดว่าจะดําเนินการปรับปรุงแล้วเสร็จภายในวันที่ 31 ธ.ค. 66
นอกจากนี้ท่านรัฐมนตรีช่วยฯ ได้เน้นย้ําให้ข้าราชการกรมเจ้าท่าโดยเฉพาะผู้ที่ต้องปฎิบัติงานดูแลพี่น้องประชาชนและผู้ประกอบการเรือโดยสาร ผู้ให้บริการ ต้องเข้ารับการฉีดวัคซีนป้องกันโควิด19 ให้ครบทุกคน เพื่อเป็นการป้องกันทั้งในส่วนของผู้ปฏิบัติงานเองและผู้โดยสาร
รัฐบาลไทย-การท่าเรือแห่งประเทศไทย (กทท.) ปรับอัตราค่าธรรมเนียมพิเศษการใช้น้ำมันเชื้อเพลิงตามสภาวะตลาด
วันศุกร์ที่ 11 มิถุนายน 2564
การท่าเรือแห่งประเทศไทย (กทท.) ปรับอัตราค่าธรรมเนียมพิเศษการใช้น้ํามันเชื้อเพลิงตามสภาวะตลาด
...
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย เปิดเผยว่า การท่าเรือแห่งประเทศไทย (กทท.) ปรับอัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้า และการให้บริการเรือลากจูง ณ ท่าเรือกรุงเทพและท่าเรือแหลมฉบัง ตั้งแต่วันที่ 1 เมษายน 2564 ที่ผ่านมา เพื่อให้สอดคล้องกับสถานการณ์ปัจจุบัน ดังนี้
• อัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้า (ไม่รวมภาษีมูลค่าเพิ่ม)
ประเภทตู้สินค้า
ตู้มีสินค้า ขนาดตู้
20 ฟุต 38 บาท
40 ฟุต 76 บาท
มากกว่า 40 ฟุต 86 บาท
ตู้สินค้าเปล่า ขนาดตู้
20 ฟุต 23 บาท
40 ฟุต 46 บาท
มากกว่า 40 ฟุต 52 บาท
• อัตราค่าธรรมเนียมพิเศษการใช้น้ํามันเชื้อเพลิงของการให้บริการเรือลากจูง (ไม่รวมภาษีมูลค่าเพิ่ม)
ท่าเรือกรุงเทพ
เรือลากจูงตั้งแต่ 2,000 แรงม้า ขึ้นไป 1,202 บาท / ชั่วโมง
ท่าเรือแหลมฉบัง 1,435 บาท / ชั่วโมง
(กรณีเศษของชั่วโมงแต่ไม่ถึง 30 นาที จะคิด 30 นาที และหากเกิน 30 นาที แต่ไม่ถึง 1 ชั่วโมง คิดเป็น 1 ชั่วโมง)
ทั้งนี้ กทท. จะทบทวนอัตราค่าธรรมเนียม ทุกวันที่ 1 ของเดือนมกราคม เมษายน กรกฎาคม และตุลาคมของทุกปี ซึ่งใช้ผลต่างของราคาน้ํามันดีเซลของบริษัท ปตท. จํากัด (มหาชน) ระหว่างราคาเฉลี่ยในระยะเวลา 3 เดือนที่ผ่านมาเปรียบเทียบกับราคาเฉลี่ยทั้งปีของปี พ.ศ. 2547 และจะปรับปรุงในกรณีที่ผลการคํานวณอัตราค่าธรรมเนียมมีการเปลี่ยนแปลงเกินกว่าร้อยละ 5 หากต้องการข้อมูลเพิ่มเติมสามารถสอบถามได้ที่แผนกวิเคราะห์ต้นทุน กองบัญชีงบประมาณ ฝ่ายการเงินและบัญชี โทร. 0-2269-5620
รัฐบาลไทย-ข่าวทำเนียบรัฐบาล-เปิดหลักการกระจายวัคซีนโควิด-19
วันศุกร์ที่ 11 มิถุนายน 2564
เปิดหลักการกระจายวัคซีนโควิด-19
....
นายกรัฐมนตรี ระบุ เพื่อให้การบริหารจัดการวัคซีนโควิด-19 เกิดความเท่าเทียม และ มีประสิทธิภาพในการควบคุมโรคมากที่สุด จึงได้ใช้หลักการกระจายวัคซีน >>>
1. ทุกจังหวัดได้รับวัคซีน เพื่อให้เริ่มต้นพร้อมกัน
2. จํานวนวัคซีนที่ได้ ขึ้นกับ จํานวนประชากร อายุ จํานวนผู้ติดเชื้อ กลุ่มเสี่ยง อาชีพ และการเป็นพื้นที่เฉพาะ เช่น พื้นที่ท่องเที่ยว พื้นที่เศรษฐกิจ โดยจังหวัดเป็นผู้จัดสรรวัคซีนแก่โรงพยาบาล
3. ทุกคนที่จองคิวไว้แล้ว ต้องได้รับวัคซีน โดยยึดวันนัดหมายเดิมให้ได้มากที่สุด ถ้าจําเป็นต้องเปลี่ยนแปลง จะแก้ไขปัญหาให้เร็วที่สุด
.
ข้อจํากัดของเราขณะนี้ คือ วัคซีนไม่ได้เข้ามาทีเดียว แต่ทยอยมาเป็นรอบ ๆ ในเดือนต่อไปจะมีวัคซีนเข้ามามากขึ้นเรื่อย ๆ จนไม่ต้องเลื่อนคิวรับวัคซีนอีก
.
สําหรับเป้าหมาย 100 ล้านโดส ยังไม่เปลี่ยนแปลง รัฐบาลได้ทําสัญญากับแอสตราเซนเนกาไว้ 61 ล้านโดส ซิโนแวก 6 ล้านโดส และจะจัดหาเพิ่มอีก 8 ล้านโดส
นอกจากนี้ คาดว่าจะทําสัญญากับไฟเซอร์ และ จอห์นสัน แอนด์ จอห์นสัน รวมกว่า 25 ล้านโดส รวมทั้งยังมีอีกจํานวนหนึ่งที่จะได้รับจากการเจรจาทางความสัมพันธ์ระหว่างประเทศ และจะมีวัคซีนที่ผลิตโดยคนไทยเองด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คอบอลเตรียมเฮ รมต.อนุชา มั่นใจ คนไทยได้ดู EURO 2021 แน่นอน
วันศุกร์ที่ 11 มิถุนายน 2564
คอบอลเตรียมเฮ รมต.อนุชา มั่นใจ คนไทยได้ดู EURO 2021 แน่นอน
คอบอลเตรียมเฮ รมต.อนุชา มั่นใจ คนไทยได้ดู EURO 2021 แน่นอน
วันนี้ (11 มิถุนายน 2564) เวลา 09.00 น. ณ ตึกบัญชาการ 1 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี ให้สัมภาษณ์สื่อมวลชน กรณีที่มีกระแสเรียกร้องให้รัฐบาลจัดหาผู้ออกอากาศการถ่ายทอดสดการแข่งขันฟุตบอล EURO 2021 ซึ่งจะมีกําหนดการแข่งขันระหว่างวันที่ 11 มิถุนายน - 11 กรกฎาคม 2564 นี้
รัฐมนตรีประจําสํานักนายกรัฐมนตรี กล่าวว่า รัฐบาลพยายามอย่างเต็มที่เพื่อคืนความสุขให้ประชาชนภายหลังจากที่ได้รับผลกระทบจากสถานการณ์แพร่ระบาดเชื้อไวรัสโควิด-19 ซึ่งรัฐบาลเล็งเห็นถึงความสําคัญในการเผยแพร่ข้อมูลข่าวสารที่เป็นประโยชน์กับประชาชน โดยเฉพาะสนับสนุนด้านการกีฬาที่เป็นการแข่งขันระดับโลกอย่างฟุตบอล EURO ขณะนี้อยู่ระหว่างการหารือรายละเอียดการจัดซื้อลิขสิทธิ์ และเปิดรับคู่สัญญาที่มีความพร้อมเพื่อให้สามารถดําเนินการถ่ายทอดให้ประชาชนได้รับชมโดยเร็วที่สุด
รัฐมนตรีประจําสํานักนายกรัฐมนตรี กล่าวเพิ่มเติมว่า ได้ประสานทาง NBT2HD ซึ่งมีความพร้อมในการถ่ายทอดสด โดยจะเป็นแม่ข่ายหลักนําเสนอการแข่งขันตามตารางที่สหภาพสมาคมฟุตบอลยุโรปกําหนด มั่นใจว่าประชาชนจะได้ชมฟรีตลอดระยะเวลาการแข่งขัน ซึ่งหากเป็นไปได้จะพยายามให้ทันนัดแรกในคืนนี้
-----------------------------------------
รัฐบาลไทย-ข่าวทำเนียบรัฐบาล-รมว.สุชาติ เผย รัฐ – เอกชน จับมือเดินหน้ามาตรการป้องกันควบคุมโควิดแก่ลูกจ้างในโรงงาน ขับเคลื่อนธุรกิจโดยเร็ว
วันศุกร์ที่ 11 มิถุนายน 2564
รมว.สุชาติ เผย รัฐ – เอกชน จับมือเดินหน้ามาตรการป้องกันควบคุมโควิดแก่ลูกจ้างในโรงงาน ขับเคลื่อนธุรกิจโดยเร็ว
นายสุชาติ ชมกลิ่น รมว.แรงงาน ประชุมหารือร่วมกับ นายสุริยะ จึงรุ่งเรืองกิจ รมว.อุตสาหกรรม และหน่วยงานที่เกี่ยวข้อง เพื่อหารือมาตรการป้องกันควบคุมการแพร่ระบาดของโควิด-19 ในสถานประกอบกิจการโรงงาน สร้างภูมิคุ้มกันหมู่ ช่วยภาคธุรกิจขับเคลื่อนต่อไปได้
วันนี้ (11 มิถุนายน 2564) เวลา 14.00 น. ที่ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมหารือมาตรการป้องกันและควบคุมการแพร่ระบาดของโควิด-19 ในสถานประกอบกิจการโรงงาน ผ่านสื่ออิเล็กทรอนิกส์ (VDO Conference) โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายสุพันธุ์ มงคลสุธี ประธานสภาอุตสาหกรรมแห่งประเทศไทย นายสนั่น อังอุบลกุล ประธานกรรมการหอการค้าไทย และสภาหอการค้าแห่งประเทศไทย เข้าร่วมในครั้งนี้ด้วย โดย รมว.แรงงาน กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มีความห่วงใยพี่น้องแรงงานในสถานประกอบกิจการโรงงานจากการแพร่ระบาดของโรคโควิด -19 ซึ่งรัฐบาล โดยศูนย์บริหารสถานการณ์โควิด-19 (ศบค.) ได้มอบหมายกระทรวงอุตสาหกรรมและกระทรวงแรงงาน เป็นเจ้าภาพ ในการขับเคลื่อนมาตรการป้องกันและควบคุมการแพร่ระบาดของโควิด-19 สถานประกอบกิจการโรงงาน ทั้งในและนอกนิคมอุตสาหกรรม
นายสุชาติ กล่าวว่า ปัจจุบันมีผู้ประกันตนมาตรา 33 จํานวน 11 ล้านคน ซึ่งกระทรวงแรงงาน โดยสํานักงานประกันสังคมได้ตอบสนองนโยบายรัฐบาล โดยดําเนินการขอความร่วมมือให้นายจ้างในระบบประกันสังคมสํารวจ และกรอกข้อมูลความต้องการรับวัคซีนโควิด-19 ของผู้ประกันตนผ่านระบบ Web Service ตั้งแต่วันที่ 11 พ.ค.-3 มิ.ย.64 ซึ่งในการดําเนินการดังกล่าวมีผู้ประกันตนมาตรา 33 แสดงความประสงค์ขอรับวัคซีนเป็นจํานวน 6,012,662 ราย คิดเป็นร้อยละ 77.5 และในวันนี้กระทรวงแรงงานและกระทรวงอุตสาหกรรม รวมทั้งหน่วยงานที่เกี่ยวข้องได้มีประชุมร่วมกันในวาระสําคัญพิจารณาเกี่ยวกับมาตรการเร่งรัดการฉีดวัคซีนให้กับบุคลากรและแรงงานในสถานประกอบกิจการโรงงาน
“กระทรวงแรงงาน มีความห่วงใยพี่น้องแรงงานในสถานประกอบกิจการโรงงานจากการแพร่ระบาดของโรคโควิด-19 โดยร่วมมือกับกระทรวงอุตสาหกรรม และหน่วยงานที่เกี่ยวข้อง หารือแนวทางเพื่อกําหนดมาตรการเร่งรัดการฉีดวัคซีนให้กับบุคลากรและแรงงานในสถานประกอบกิจการโรงงาน ซึ่งเป็นการบูรณาการร่วมกันในการป้องกันและควบคุมการแพร่ระบาดของโควิด-19 ในสถานประกอบกิจการโรงงาน รวมทั้งสร้างภูมิคุ้มกันหมู่แก่แรงงาน ให้สถานการณ์กลับเข้าสู่ภาวะปกติ เพื่อให้ภาคธุรกิจได้มีการขับเคลื่อนต่อไปได้โดยเร็ว ”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมผู้บริหารหน่วยงานในสังกัดสำนักงานรัฐมนตรีและสำนักงานปลัดกระทรวงยุติธรรม ครั้งที่ ๒/๒๕๖๔
วันศุกร์ที่ 11 มิถุนายน 2564
ปลัดกระทรวงยุติธรรม ประชุมผู้บริหารหน่วยงานในสังกัดสํานักงานรัฐมนตรีและสํานักงานปลัดกระทรวงยุติธรรม ครั้งที่ ๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมผู้บริหารหน่วยงานในสังกัดสํานักงานรัฐมนตรีและสํานักงานปลัดกระทรวงยุติธรรม ครั้งที่ ๒/๒๕๖๔ ด้วยระบบการประชุมทางไกลผ่านจอภาพ (Video Conference)
ในวันศุกร์ที่ ๑๑ มิถุนายน ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมผู้บริหารหน่วยงานในสังกัดสํานักงานรัฐมนตรีและสํานักงานปลัดกระทรวงยุติธรรม ครั้งที่ ๒/๒๕๖๔ ด้วยระบบการประชุมทางไกลผ่านจอภาพ (Video Conference) โดยมีนายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายนิยม เติมศรีสุข รองปลัดกระทรวงยุติธรรม และผู้อํานวยการกอง/สํานัก สังกัดสํานักงานรัฐมนตรีและสํานักงานปลัดกระทรวงยุติธรรม เข้าร่วมฯ
ทั้งนี้ ปลัดกระทรวงยุติธรรม ได้ติดตามความคืบหน้าการดําเนินงานตามข้อสั่งการของปลัดกระทรวงยุติธรรม จากหน่วยงานต่างๆ อาทิ รูปแบบการเสนอเรื่องต่อคณะรัฐมนตรี แบบอิเล็กทรอนิกส์ สถิติการรับ-ส่ง หนังสือราชการผ่านระบบสารบรรณอิเล็กทรอนิกส์ (E-document) MailGoThai การปฏิบัติงาน ณ พี่พักอาศัย (Work From Home) ในภาพรวม การให้บริการระบบประชุมทางไกลผ่านจอภาพ และการจัดหาโน๊ตบุ๊กเพื่ออํานวยความสะดวกในการปฏิบัติงาน รวมทั้ง การจัดหาวัคซีนป้องกันโรคติดเชื้อไวรัสโคโรนา 2019 (COVID-19) สําหรับเจ้าหน้าที่ ผลการดําเนินงานเบิกจ่ายงบประมาณรายจ่ายประจําปีงบประมาณ พ.ศ. ๒๕๖๔ และการให้บริการประชาชนในสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) ของศูนย์บริการร่วมกระทรวงยุติธรรมและสํานักงานกองทุนยุติธรรม เป็นต้น
รัฐบาลไทย-ข่าวทำเนียบรัฐบาล-ใช้ รพ.สต. เป็นหน่วยฉีดวัคซีนโควิด นำร่องที่เกาะเสม็ด
วันศุกร์ที่ 11 มิถุนายน 2564
ใช้ รพ.สต. เป็นหน่วยฉีดวัคซีนโควิด นําร่องที่เกาะเสม็ด
....
โรงพยาบาลส่งเสริมสุขภาพตําบล หรือ รพ.สต. ถือเป็นสถานพยาบาลที่ใกล้ชิดกับคนในชุมชน และ รพ.สต. หลายแห่งก็พร้อมที่จะยกระดับขึ้นเป็นหน่วยบริการฉีดวัคซีนโควิด-19 ได้
.
ล่าสุด กระทรวงสาธารณสุขได้ดําเนินการให้ รพ.สต. บ้านเกาะเสม็ด จ.ระยอง เป็นต้นแบบการให้บริการฉีดวัคซีนโควิด-19 ใน รพ.สต. เป็นครั้งแรกของประเทศ ซึ่งวันเดียวสามารถครอบคลุมกลุ่มเป้าหมายบนเกาะได้ 100 %
.
นอกจากนี้ รูปแบบการบริหารจัดการฉีดวัคซีนในพื้นที่ดังกล่าว จะนําไปใช้เป็นต้นแบบการให้บริการฉีดวัคซีนโควิด-19 ในพื้นที่พิเศษบนเกาะต่าง ๆ เพื่อให้ประชาชนที่อาศัยอยู่บนเกาะได้รับวัคซีนอย่างทั่วถึง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม ขุดลอก ขยายร่องน้ำ รับมืออุทกภัยและภัยแล้ง
วันศุกร์ที่ 11 มิถุนายน 2564
กรมเจ้าท่า กระทรวงคมนาคม ขุดลอก ขยายร่องน้ํา รับมืออุทกภัยและภัยแล้ง
...
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยถึงความสําเร็จภารกิจการขุดลอกและบํารุงรักษาร่องน้ํา บริเวณแม่น้ํายม หมู่ที่ 1 ตําบลสบสาย อําเภอสูงเม่น จังหวัดแพร่ และความคืบหน้าพื้นที่ขุดลอกแม่น้ําวัง ตําบลบุญนาคพัฒนา อําเภอเมือง จังหวัดลําปาง เพื่อแก้ปัญหาภัยแล้ง ขยายพื้นที่รับน้ําตามนโยบายรัฐบาลและมาตรการของกองอํานวยการน้ําแห่งชาติ โดยพลเอกประวิตร วงษ์สุวรรณ รองนายกรัฐมนตรี และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม
สํานักพัฒนาและบํารุงรักษาทางน้ํา โดยสํานักงานพัฒนาและบํารุงรักษาทางน้ําที่ 7 ปฏิบัติภารกิจขุดลอกแม่น้ํายม หมู่ที่ 1 ตําบลสบสาย อําเภอสูงเม่น จังหวัดแพร่ เพื่อแก้ไขความตื้นเขินของแม่น้ําจากตะกอนดินและวัชพืช ทําให้ขาดแคลนน้ําทําการเกษตร อุปโภคบริโภค ในช่วงฤดูแล้ง อีกทั้งในช่วงฤดูน้ําหลากประชาชนในพื้นที่ได้รับความเดือดร้อนจากปัญหาน้ําท่วมพื้นที่ทางการเกษตร ส่งผลให้พืชผลได้รับความเสียหาย โดยได้เริ่มขุดลอก ตั้งแต่ กิโลเมตรที่ 533 + 050 ถึง กิโลเมตรที่ 535 + 100 ระยะทาง 2,050 เมตร ขุดลอกร่องน้ําความกว้าง 40 - 70 เมตร ระดับก้นร่องลึกประมาณ 139.50 - 140.00 เมตร (จากระดับน้ําทะเลปานกลาง) ปริมาณวัสดุขุดลอก 55,000 ลูกบาศก์เมตร โดยขุดลอกเพื่อเพิ่มความกว้างและความลึกของร่องน้ํา เพื่อเพิ่มพื้นที่ในการรับน้ํา และการระบายน้ํา พร้อมนําวัสดุที่ได้จากการขุดลอกทําการซ่อมแซมตลิ่งพังที่เกิดจากน้ํากัดเซาะ ทั้งนี้ การขุดลอกได้ดําเนินการแล้วเสร็จพร้อมใช้งาน ก่อให้เกิดประโยชน์กับการส่งน้ําเข้าโรงสูบน้ําพลังไฟฟ้า การเกษตรกรรมประมาณ 1,400 ไร่ ประชาชนประมาณ 550 ครัวเรือนมีน้ําสําหรับอุปโภคและบริโภคในช่วงหน้าแล้งได้ตลอดทั้งปี
อธิบดีกรมเจ้าท่า กล่าวเพิ่มเติม ถึงภารกิจขุดลอกแม่น้ําวัง ตําบลบุญนาคพัฒนา อําเภอเมือง จังหวัดลําปาง ซึ่งได้เปิดหน่วยโดยใช้เครื่องจักรเป็นรถขุด ชม.8 และ รถขุด ชม.11 มีนายสุรชัย ใยดี นายช่างโลหะชํานาญงาน ปฏิบัติหน้าที่หัวหน้าหน่วยฯ ดําเนินการขุดลอกเพื่อแก้ไขความเดือดร้อนจากความตื้นเขินของแม่น้ํา จากตะกอนทรายและวัชพืช ทําให้ปัญหาในการกักเก็บน้ําเพื่อใช้ในการเกษตรในฤดูแล้ง ไม่เพียงพอต่อความต้องการของประชาชนที่ใช้น้ําในการทําเกษตรกรรม และอุปโภคบริโภคขณะนี้ได้เริ่มขุดลอก ตั้งแต่ กิโลเมตรที่ 268 + 150 ถึง กิโลเมตรที่ 265 + 550 ระยะทาง 2,550 เมตร ขุดลอกร่องน้ําความกว้าง 40 - 50 เมตร ระดับก้นร่องลึกประมาณ 242.00 - 244.00 เมตร (จากระดับทะเลปานกลาง) ปริมาณวัสดุขุดลอก 60,000 ลูกบาศก์เมตร ระยะเวลาดําเนินการ 100 วัน ซึ่งการขุดลอกพื้นที่ดังกล่าว จะเกิดประโยชน์กับโรงสูบน้ําพลังงานไฟฟ้า จํานวน 1 โรง พื้นที่ใช้น้ําเพื่อการเกษตรกรรม ประมาณ 1,500 ไร่ และประชาชน ประมาณ 800 ครัวเรือน สามารถมีใช้น้ําเพื่ออุปโภคและบริโภคได้ตลอดทั้งปี ขณะนี้ขุดลอกได้แล้ว 6.61 % ซึ่งคาดว่าจะแล้วเสร็จตามแผน ทั้งนี้ การขุดลอก พัฒนาและบํารุงรักษาร่องน้ํา กรมเจ้าท่ายังคงเร่งสํารวจและวางแผนการขุดลอก หมุนเวียนในหลายพื้นที่ เพื่อฟื้นฟูสภาพสิ่งแวดล้อมทางน้ําให้กลับมามีประสิทธิภาพในการขยายพื้นที่รับน้ํา และการระบายน้ํา ประชาชนสามารถสัญจรไปมาได้อย่างสะดวกปลอดภัย เป็นแหล่งน้ําที่เกิดประโยชน์กับชุมชนได้อย่างยั่งยืน
รัฐบาลไทย-ข่าวทำเนียบรัฐบาล-การรถไฟฯ ประกาศเพิ่มบริการ ขบวนรถเชิงสังคมจำนวน 18 ขบวนรองรับช่วงเปิดเทอม เริ่ม 14 มิถุนายน นี้ เป็นต้นไป
วันเสาร์ที่ 12 มิถุนายน 2564
การรถไฟฯ ประกาศเพิ่มบริการ ขบวนรถเชิงสังคมจํานวน 18 ขบวนรองรับช่วงเปิดเทอม เริ่ม 14 มิถุนายน นี้ เป็นต้นไป
การรถไฟแห่งประเทศไทย (รฟท.) กระทรวงคมนาคม ประกาศเปิดเดินขบวนรถชานเมืองและขบวนรถท้องถิ่นเพิ่มเติมอีก 18 ขบวน ในเส้นทางสายสายเหนือ 4 ขบวน สายตะวันออกเฉียงเหนือ 8 ขบวน และสายใต้ 6 ขบวน เริ่มตั้งแต่วันที่ 14 มิถุนายน 2564 เป็นต้นไป
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า เพื่อเป็นการอํานวยความสะดวกในการเดินทางแก่พี่น้องประชาชน ตลอดจนนักเรียน นิสิต นักศึกษา ซึ่งมีสถานบันการศึกษาเริ่มเปิดทําการเรียนการสอนในหลายพื้นที่ การรถไฟแห่งประเทศไทย (รฟท.) กระทรวงคมนาคม จึงได้ประกาศเปิดเดินขบวนรถชานเมืองและขบวนรถท้องถิ่นเพิ่มเติมอีก 18 ขบวน ในเส้นทางสายสายเหนือ 4 ขบวน สายตะวันออกเฉียงเหนือ 8 ขบวน และสายใต้ 6 ขบวน เริ่มตั้งแต่วันที่ 14 มิถุนายน 2564 เป็นต้นไป โดยมีขบวนรถที่ให้บริการในเส้นทางต่าง ๆ ดังนี้
1. สายเหนือ 4 ขบวน
- ขบวนรถธรรมดาที่ 207/208 กรุงเทพ - นครสวรรค์ - กรุงเทพ (เปลี่ยนเป็น อยุธยา - นครสวรรค์ - อยุธยา)
- ขบวนรถธรรมดาที่ 209/210 กรุงเทพ - บ้านตาคลี - กรุงเทพ
2. สายตะวันออกเฉียงเหนือ 8 ขบวน
- ขบวนรถชานเมืองที่ 339/340 กรุงเทพ - ชุมทางแก่งคอย - กรุงเทพ
- ขบวนรถท้องถิ่นที่ 419 นครราชสีมา - อุบลราชธานี
- ขบวนรถท้องถิ่นที่ 420 อุบลราชสีมา - ลําชี
- ขบวนรถท้องถิ่นที่ 423 ลําชี - สําโรงทาบ
- ขบวนรถท้องถิ่นที่ 424 สําโรงทาบ - นครราชสีมา
- ขบวนรถท้องถิ่นที่ 425/422 ลําชี - อุบลราชธานี - ลําชี
3. สายใต้ 6 ขบวน
- ขบวนรถธรรมดาที่ 251/252 ธนบุรี - ประจวบคีรีขันธ์ - ธนบุรี
- ขบวนรถธรรมดาที่ 259/260 ธนบุรี - น้ําตก - ธนบุรี
- ขบวนรถธรรมดาที่ 485/486 ชุมทางหนองปลาดุก - น้ําตก - ชุมทางหนองปลาดุก (เปลี่ยนเป็น กาญจนบุรี - น้ําตก - กาญจนบุรี)
ทั้งนี้ รฟท. ยังดําเนินมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ในการให้บริการแก่ผู้โดยสารทั้งในขบวนรถโดยสาร สถานีรถไฟทั่วประเทศอย่างเคร่งครัด เพื่อให้เกิดความปลอดภัย และลดความเสี่ยงจากการแพร่ระบาดของโรคติดเชื้อไวรัส COVID-19 ตลอดการเดินทาง สําหรับผู้โดยสารที่ประสงค์เดินทาง สอบถามข้อมูลเพิ่มเติมได้ที่สถานีรถไฟทั่วประเทศ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ เฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-นายกรัฐมนตรีย้ำ 10 มาตรการรับมือช่วงฤดูฝน ป้องกันก่อนเกิดภัย รวมถึงวางแผนการบริหารจัดการน้ำต่อเนื่องจนถึงฤดูแล้งหน้า
วันเสาร์ที่ 12 มิถุนายน 2564
นายกรัฐมนตรีย้ํา 10 มาตรการรับมือช่วงฤดูฝน ป้องกันก่อนเกิดภัย รวมถึงวางแผนการบริหารจัดการน้ําต่อเนื่องจนถึงฤดูแล้งหน้า
นายกรัฐมนตรีย้ํา 10 มาตรการรับมือช่วงฤดูฝน ป้องกันก่อนเกิดภัย รวมถึงวางแผนการบริหารจัดการน้ําต่อเนื่องจนถึงฤดูแล้งหน้า
นายอนุชา บูรพชัยศรี โฆษกประจําสํานักนายกรัฐมนตรี เผย พลเอกประยุทธื จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งบูรณาการหน่วยงานทั้งฝ่ายปกครองและทหาร เตรียมความพร้อมรับสถานกาณ์ช่วงฤดูฝน รวมถึงวางแผนการบริหารจัดการน้ําต่อเนื่องจนถึงฤดูแล้งหน้า รวมทั้งให้สอดคล้องกับความต้องการใช้น้ําทั้งเพื่อการอุปโภค-บริโภค การเกษตร อุตสาหกรรมและการรักษาสภาพแวดล้อมด้วย สําหรับการวางแผนรับมือสถานการณ์ฤดูฝน ในเชิงป้องกันก่อนเกิดภัย ประกอบด้วย 10 มาตรการ ดังนี้
1. คาดการณ์ชี้เป้าพื้นที่เสี่ยงน้ําท่วมและฝนทิ้งช่วง โดยจะมีการประเมินพื้นที่เสี่ยงอุทกภัยและพื้นที่เสี่ยงขาดแคลนน้ํา เพื่อเตรียมแผนในเชิงป้องกันล่วงหน้า
2. การบริหารจัดการน้ําพื้นที่ลุ่มต่ําเพื่อรองรับน้ําหลาก รวมทั้งการจัดทําแผนการชดเชยให้แก่ประชาชนที่ได้รับผลกระทบจากการผันน้ําเข้าทุ่ง
3. ทบทวน ปรับปรุงเกณฑ์บริหารจัดการน้ําในแหล่งน้ําขนาดใหญ่-กลางและเขื่อนระบายน้ํา โดยติดตามสถานการณ์น้ําในแหล่งน้ําขนาดใหญ่ – กลาง เพื่อเฝ้าระวังและควบคุมการบริหารจัดการน้ํารวมทั้ง จัดทําแผนการบริหารจัดการน้ําแหล่งน้ําขนาดใหญ่ – กลาง ในช่วงภาวะวิกฤติ
4. ซ่อมแซมปรับปรุงอาคารชลศาสตร์/ระบบระบายน้ําสถานีโทรมาตรให้พร้อมใช้งาน โดยตรวจสอบสภาพความมั่นคง และซ่อมแซมอ่างเก็บน้ํา อาคารควบคุมบังคับน้ํา รวมทั้งระบบระบายน้ําอย่างต่อเนื่อง
5. ปรับปรุงแก้ไขสิ่งกีดขวางทางน้ํา สํารวจ และดําเนินการกําจัดสิ่งกีดขวางทางน้ําที่เกิดจากการก่อสร้างและการพัฒนาโครงสร้างพื้นฐาน และการปรับปรุงคูคลอง เพื่อเพิ่มพื้นที่รับน้ํา และระบายน้ําได้อย่างสะดวกรวดเร็ว
6. ขุดลอกคูคลองและกําจัดผักตบชวา กําจัดวัชพืชในแม่น้ํา และคูคลอง ทั่วประเทศด้วยการบูรณาการเครื่องจักรเครื่องมือในการกําจัดผักตบชวาและวัชพืชของทุกหน่วยงาน
7. เตรียมพร้อม/วางแผนเครื่องจักรเครื่องมือ ประจําพื้นที่เสี่ยงน้ําท่วมและฝนน้อยกว่าค่าปกติ เตรียมพร้อมบุคลากร เครื่องจักรเครื่องมือให้อยู่ในสภาพพร้อมใช้งานและเข้าช่วยเหลือได้ทันสถานการณ์ ตลอด 24 ชั่วโมง
8. เพิ่มประสิทธิภาพการใช้น้ําและปรับปรุงวิธีการส่งน้ํา วางแผนการจัดสรรน้ําให้สอดคล้องกับปริมาณน้ําต้นทุน และส่งเสริมให้ทุกภาคส่วนใช้น้ําอย่างมีประสิทธิภาพ
9. การสร้างการรับรู้และประชาสัมพันธ์
10 ติดตามประเมินผลปรับมาตรการให้สอดคล้องกับสถานการณ์ภัย
โฆษกประจําสํานักนายกรัฐมนตรียังกล่าวถึงการบริหารจัดการน้ําของรัฐบาลในช่วงปี 2561 ถึงปัจจุบัน
ว่ารัฐบาลขับเคลื่อนแผนงานโครงการด้านน้ําตามแผนแม่บทน้ํา 20 ปีไปแล้ว 125,162 โครงการ วงเงิน 314,182 ล้านบาท มีผลสัมฤทธิ์ที่สําคัญ เช่น การเพิ่มน้ําต้นทุน ระบบส่งน้ํา การพัฒนาและขยายเขตประปาหมู่บ้าน 3,214 แห่ง พัฒนาน้ําบาดาลเกษตรและธนาคารน้ําใต้ดิน ได้น้ํา 100 ล้าน ลบ.ม. ฟื้นฟูป่าต้นน้ํา 135,170 ไร่ ซึ่งมีประชาชนในพื้นที่ได้รับประโยชน์แล้ว 2,274,737 ครัวเรือน รวมทั้งยังจะมีการพัฒนาแหล่งน้ําขนาดใหญ่และโครงการสําคัญรวม 526โครงการภายในปี 2564- 2566 นี้ด้วย
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 12 มิถุนายน 2564 พนักงานติดเชื้อไวรัส COVID-19 จำนวน 3 ราย
วันเสาร์ที่ 12 มิถุนายน 2564
ประกาศ ขสมก. ประจําวันที่ 12 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 12 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 12 มิถุนายน 2564 พนักงานติดเชื้อไวรัส COVID-19 จํานวน 3 ราย
1) หัวหน้างานการเงิน อู่สวนสยาม เขตการเดินรถที่ 2
2) พนักงานขับรถโดยสารปรับอากาศ สาย 519 เขตการเดินรถที่ 2
3) พนักงานเก็บค่าโดยสารรถปรับอากาศ สาย 519 เขตการเดินรถที่ 2
รัฐบาลไทย-ข่าวทำเนียบรัฐบาล-รมช.ประภัตร ฝ่าดีเปรสชั่นลุยฝนลงพื้นที่จังหวัดร้อยเอ็ด พื้นที่เกิดโรคอุบัติใหม่
วันเสาร์ที่ 12 มิถุนายน 2564
รมช.ประภัตร ฝ่าดีเปรสชั่นลุยฝนลงพื้นที่จังหวัดร้อยเอ็ด พื้นที่เกิดโรคอุบัติใหม่
รมช.ประภัตร ฝ่าดีเปรสชั่นลุยฝนลงพื้นที่จังหวัดร้อยเอ็ด พื้นที่เกิดโรคอุบัติใหม่ "ลัมปี - สกิน" แห่งแรกของประเทศ พร้อม Kick off การฉีดวัคซีน (LSDV) มั่นใจสถานการณ์จะคลี่คลายโดยเร็ว
(วันที่ 12 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่โรงเรียนบ้านท่าเสียว ตําบลแสนสุข อําเภอพนมไพร จังหวัดร้อยเอ็ด เป็นประธานพิธีเปิด โครงการรณรงค์การป้องกันและควบคุมโรคลัมปี - สกิน (Lumpk Skin Disesae) พร้อม Kick off ฉีดวัคซีนจังหวัดร้อยเอ็ด โดยมีนายชยันต์ ศิริมาศ ผู้ว่าราชการจังหวัดร้อยเอ็ด นายสัตวแพทย์ชัยวัฒน์ โยธคล รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
"การลงพื้นที่ในครั้งนี้ เป็นการลงพื้นที่เพื่อเป็นขวัญกําลังใจในการแก้ปัญหาโรคระบาดลัมปี - สกิน ให้กับเจ้าหน้าที่และเกษตรกรให้ฟันฝ่าปัญหาไปด้วยกัน โดยการฉีดวัคซีนเป็นมาตรการหนึ่งในการระงับยับยั้งการแพร่ระบาดของโรค โดยจะต้องมีการฉีดให้เป็นไปตามแผนทางทางกรมปศุสัตว์วางไว้ เพื่อให้เกิดประสิทธิภาพมากที่สุด ซึ่งคณะกรรมการบริหารจัดการวัคซีนฯ พิจารณากําหนดแผนการฉีดวัคซีน ที่เป็นไปตามหลักวิชาการ ตามระเบียบกรมปศุสัตว์ ว่าด้วยการฉีดวัคซีนลัมปี - สกิน ในสัตว์ชนิดโค - กระบือ พ.ศ.2564 เพื่อให้เป็นแผนเดียวกัน มีความปลอดภัยต่อสัตว์ และมีการประเมินความครอบคลุมของการฉีดวัคซีนในพื้นที่ และประเมินประสิทธิภาพความคุมโรคหลังจากฉีดวัคซีนด้วย" รมช.ประภัตร กล่าว
รมช.ประภัตร กล่าวเพิ่มเติมว่า นอกจากการฉีดวัคซีนเพื่อควบคุมโรคเพื่อแก้ปัญหาการระบาดแล้วยังมีมาตรการป้องกัน ควบคุมและกําจัดโรค ที่เป็นมาตรการของกรมปศุสัตว์ ที่ต้องดําเนินการควบคู่ไปด้วยคือ การควบคุมการเคลื่อนย้ายโค - กระบือ เพื่อลดการแพร่กระจายของโรคอย่างเคร่งครัด การเฝ้าระวังการเกิดโรคอย่างใกล้ชิด การป้องกันและควบคุมแมลงพาหนะนําโรค ให้เกษตรกรป้องกันโดยใช้สารกําจัดแมลงทั้งบนตัวสัตว์ และโดยรอบฟาร์ม และการรักษาสัตว์ป่วยตามอาการด้วย เพื่อให้การควบคุมโรคมีประสิทธิภาพ โรคสงบโดยเร็ว
ส่วนมาตรการเยียวยาเกษตรกรจากกรณีโค - กระบือเสียชีวิตจากโรคลัมปี - สกินนั้น เบื้องต้นการเยียวยาเกษตรกรจากกรณีโค- กระบือเสียชีวิตด้วยโรคลัมปี- สกินเดิมมีอัตราเงินชดเชยรายได้ให้เกษตรกรเจ้าของโค-กระบือตามจริงแต่ไม่เกินรายละ2ตัวและจะจ่ายเงินเยียวตามอายุของสัตว์อย่างไรก็ตามตนจะได้นําเข้าหารือกับกรมบัญชีกลางเพื่อเพิ่มวงเงินเยียวยาให้เกษตรกรได้มากขึ้นและจ่ายตามจํานวนสัตว์เสียชีวิตจริง
รมช.ประภัตรยังได้แนะนําโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการเงินกู้อัตราดอกเบี้ยต่ํา ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทําเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยหากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
นอกจากนี้ นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ยังได้ลงพื้นที่หมู่ 19 อําเภอเมืองร้อยเอ็ด จังหวัดร้อยเอ็ด เป็นประธานมอบเวชภัณฑ์รักษาสัตว์ป่วย อาหารครบส่วน (TMR) บํารุงสุขภาพสัตว์แก่เกษตรกรผู้เลี้ยงโค - กระบือ ที่ได้รับผลกระทบจากการระบาดของโรคดังกล่าว
รัฐบาลไทย-ข่าวทำเนียบรัฐบาล-กระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๕/๒๕๖๔
วันเสาร์ที่ 12 มิถุนายน 2564
กระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๕/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
ในวันเสาร์ที่๑๒มิถุนายน๒๕๖๔เวลา๐๙.๐๐น.ณห้องประชุม๑ชั้น๒กรมราชทัณฑ์ศาสตราจารย์พิเศษวิศิษฏ์วิศิษฏ์สรอรรถปลัดกระทรวงยุติธรรมในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019ภายในสถานที่ควบคุมของหน่วยงานในสังกัดกระทรวงยุติธรรมเป็นประธานการประชุมติดตามการดําเนินงานตาม๕แผนงานการป้องกันและแก้ไขสถานการณ์Covid-19ภายในสถานที่ควบคุมของหน่วยงานในสังกัดกระทรวงยุติธรรมครั้งที่๒๕/๒๕๖๔โดยมีนายนิยมเติมศรีสุขรองปลัดกระทรวงยุติธรรมนายวัลลภนาคบัวรองปลัดกระทรวงยุติธรรมและโฆษกศูนย์บริหารสถานการณ์ฯนายอายุตม์สินธพพันธุ์อธิบดีกรมราชทัณฑ์นางสาวศิริประกายวรปรีชารองอธิบดีกรมพินิจและคุ้มครองเด็กและเยาวชนและเจ้าหน้าที่ที่เกี่ยวข้องเข้าร่วมประชุมผ่านระบบการประชุมทางไกล(Video Conference)ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา2019 (COVID-19)
โดยที่ประชุมได้รับทราบรายงานสถานการณ์การแพร่ระบาดของโรคติดเชื้อไวรัสโควิด-19ภายในสถานที่ควบคุมของหน่วยงานในสังกัดกระทรวงยุติธรรมพบว่ากรมพินิจและคุ้มครองเด็กและเยาวชนวันนี้ไม่พบผู้ป่วยรายใหม่ซึ่งมีสถานพินิจฯและศูนย์ฝึกและอบรมฯที่ไม่พบการแพร่ระบาดของโรค(สถานพินิจฯสีขาว)เพิ่มขึ้นเป็นจํานวน๓๒แห่งสําหรับเรือนจํา/ทัณฑสถานที่ไม่พบการแพร่ระบาดมีจํานวน๑๒๙แห่งเท่าเดิมขณะที่ยังพบการแพร่ระบาด๑๒แห่งคงเดิมและในวันนี้มียอดผู้รักษาหายเพิ่ม๑,๗๕๙รายทําให้มีผู้ต้องขังติดเชื้อที่ยังอยู่ในการดูแลของกรมราชทัณฑ์๗,๘๗๕รายโดยมีเรือนจํา/ทัณฑสถานบางแห่งที่เคยเป็นพื้นที่แพร่ระบาดเดิมมีผู้ติดเชื้อที่ยังคงรักษาอยู่ต่ํากว่า๑๐๐รายต่อเนื่องกันหลายวันแล้วซึ่งนับเป็นสัญญาณที่ดีของสถานการณ์การแพร่ระบาดของเชื้อในเรือนจํา/ทัณฑสถานที่มีแนวโน้มดีขึ้น
โดยการดําเนินการต่อจากนี้นอกจากจะมีการวางแผนป้องกันการนําเชื้อก่อนเข้าเรือนจํา/ทัณฑสถานอย่างเป็นระบบรวมถึงกระบวนการรักษาผู้ต้องขังที่ติดเชื้อทั้งในกลุ่มสีเขียวสีเหลืองและสีแดงให้ได้รับการรักษาที่ถูกต้องทั่วถึงและรวดเร็วเพื่อลดความรุนแรงของอาการและลดอัตราการเสียชีวิตแล้วยังต้องดําเนินการวางแผนเพื่อคืนพื้นที่เรือนจําสีแดงซึ่งมีการแพร่ระบาดเดิมที่สามารถควบคุมสถานการณ์การแพร่ระบาดได้แล้วเพื่อให้เป็นพื้นที่ปลอดเชื้อจนสามารถรับตัวผู้ต้องขังเข้าใหม่ได้ตามปกติที่ต้องมีการวางแผนการดําเนินงานอย่างเป็นระบบและถูกต้องตามมาตรการของกระทรวงสาธารณสุขอย่างเคร่งครัด
ด้านการบริหารจัดการวัคซีนแก่ผู้ต้องขังทางกรมราชทัณฑ์ได้รับการจัดสรรวัคซีนจากกรมควบคุมโรคกระทรวงสาธารณสุขมาแล้วกว่า๔๐,๐๐๐โดสและยังอยู่ระหว่างการจัดสรรเพิ่มเติมจนครอบคลุมทั้งหมดได้ดําเนินการจัดส่งไปยังเรือนจํา/ทัณฑสถานเป้าหมายในระยะแรกไปแล้วจํานวน๓๗แห่งโดยเรือนจํา/ทัณฑสถานส่วนใหญ่ได้ดําเนินการฉีดจนแล้วเสร็จแต่ยังมีเรือนจํา/ทัณฑสถานบางแห่งที่ได้รับวัคซีนไปแล้วยังอยู่ระหว่างการดําเนินการซึ่งได้เร่งรัดให้ดําเนินการแล้วเสร็จโดยเร็ว
รัฐบาลไทย-ข่าวทำเนียบรัฐบาล-รมว.เฮ้ง ย้ำ วัคซีนไม่ขาด ผู้ประกันตนได้ฉีดแอสตร้าเซนเนก้า เหมือนเดิม จะเริ่มเปิดใหม่วันจันทร์ที่ 14 มิ.ย.นี้
วันเสาร์ที่ 12 มิถุนายน 2564
รมว.เฮ้ง ย้ํา วัคซีนไม่ขาด ผู้ประกันตนได้ฉีดแอสตร้าเซนเนก้า เหมือนเดิม จะเริ่มเปิดใหม่วันจันทร์ที่ 14 มิ.ย.นี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สํานักงานประกันสังคมได้ประกาศเลื่อนการให้บริการฉีดวัคซีนโควิด-19 สําหรับผู้ประกันตนมาตรา 33 ในพื้นที่กรุงเทพมหานคร 45 ศูนย์ออกไป ย้ํา วัคซีนไม่ขาด ผู้ประกันตนได้ฉีดแอสตร้าเซนเนก้า เหมือนเดิม
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สํานักงานประกันสังคมได้ประกาศเลื่อนการให้บริการฉีดวัคซีนโควิด-19 สําหรับผู้ประกันตนมาตรา 33 ในพื้นที่กรุงเทพมหานคร 45 ศูนย์ออกไป ซึ่งในเรื่องนี้ท่านรองนายกรัฐมนตรี พล.อ.ประวิตร วงษ์สุวรรณ มีความเป็นห่วงผู้ประกันตนและเข้าใจดีว่าผู้ประกันตนประสงค์อยากจะฉีดวัคซีนโดยเร็ว จึงได้สั่งการให้รัฐมนตรีว่าการกระทรวงแรงงานปรับปรุงจุดบกพร่องทั้ง 2 ประการอย่างเร่งด่วน ทั้งกรณีสถานที่บางแห่งที่ไม่เอื้ออํานวย เนื่องจากไม่มีแอร์ อากาศร้อน จะยกเลิกสถานที่ดังกล่าวโดยจะยุบรวมมาอยู่ในสถานที่ที่มีความพร้อมและมีแอร์คอนดิชั่น ส่วนกรณีเรื่องข้อมูลของผู้ประกันตนที่ฝ่ายบุคคลของสถานประกอบการส่งมาให้เกิดความสับสนไม่สอดคล้องกับความเป็นจริงจากเหตุผลหลายประการ อาทิ ลงทะเบียนซ้ําซ้อนหลายแห่ง การไปฉีดวัคซีนจากที่อื่นมาก่อนแล้ว ผู้ประกันตนไม่พร้อมมาฉีดตามวัน เวลา ที่กําหนด แต่ฝ่ายบุคคลไม่ได้แจ้งกลับมา หรือกรณีที่ผู้ประกันตนมีสภาพร่างกายที่ไม่พร้อมจะฉีด เป็นต้น ทั้งนี้ สํานักงานประกันสังคมได้ประสานไปยังสถานประกอบการต่าง ๆ เพื่อเร่งดําเนินการปรับปรุงแก้ไข เพื่อให้ได้ข้อมูลของผู้ประกันตนที่ประสงค์จะฉีดวัคซีนอย่างแท้จริง หากว่าสถานประกอบการใดยังไม่พร้อมก็จะให้รอไปก่อน เราจะดําเนินการฉีดให้สถานประกอบการที่มีความพร้อมไปก่อน โดยจะเริ่มดําเนินการฉีดอีกครั้งในวันจันทร์ที่ 14 มิถุนายนนี้
“ผมขอย้ําว่าวัคซีนแอสตร้าเซนเนก้า สําหรับผู้ประกันตนไม่ขาด ผมกับท่านรองนายกฯ อนุทิน ทํางานกันอย่างใกล้ชิดและปรึกษาหารือกันมาโดยตลอด เพื่อให้การฉีดวัคซีนซึ่งเป็นวาระแห่งชาติ สามารถควบคุมการแพร่ระบาด เกิดประโยชน์สอดคล้องตามวัตถุประสงค์ มีประสิทธิภาพและเกิดความคุ้มค่า โดยกระทรวงแรงงานจะเร่งดําเนินการเปิดศูนย์ฉีดวัคซีนโควิด-19 สําหรับผู้ประกันตนมาตรา 33 ในพื้นที่กรุงเทพมหานครให้เร็วที่สุด ซึ่งคาดว่าจะสามารถกลับมาเปิดบริการฉีดได้ใหม่ในวันจันทร์ที่ 14 มิถุนายนที่จะถึงนี้” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-ปชช. ขอบคุณลุงตู่ ภายหลังดูพิธีเปิด EURO 2020 ประเดิมแมตซ์แรกอิตาลี-ตุรกี เมื่อคืนที่ผ่านมา ทำให้ผ่อนคลาย มีความสุขมากขึ้น
วันเสาร์ที่ 12 มิถุนายน 2564
ปชช. ขอบคุณลุงตู่ ภายหลังดูพิธีเปิด EURO 2020 ประเดิมแมตซ์แรกอิตาลี-ตุรกี เมื่อคืนที่ผ่านมา ทําให้ผ่อนคลาย มีความสุขมากขึ้น
ปชช. ขอบคุณลุงตู่ ภายหลังดูพิธีเปิด EURO 2020 ประเดิมแมตซ์แรกอิตาลี-ตุรกี เมื่อคืนที่ผ่านมา ทําให้ผ่อนคลาย มีความสุขมากขึ้น
นายอนุชา นาคาศัย รัฐมนตรีประจําสํานักนายกรัฐมนตรี เผย ภายหลังการถ่ายทอดสดฟุตบอล EURO 2020 คู่แรกเมื่อคืนที่ผ่านสร้างความสุขให้คนไทยเป็นอย่างมาก ต่างขอบคุณรัฐบาลที่ดําเนินการจัดหาช่องทางให้สามารถรับชมการแข่งขันฟุตบอล EURO 2020 ทํารู้สึกผ่อนคลายความกังวลจากสถานการณ์การแพร่ระบาดของโควิด-19 มากขึ้น
รัฐมนตรีประจําสํานักนายกรัฐมนตรีกล่าวต่อไปว่า พลเอก ประยุทธ์ จันทร์โอชา นายกรัฐมนตรี ขอให้ประชาชนชมติดตามการถ่ายทอดสดฟุตบอล EURO 2020 อีก 50 แมตซ์ จนถึงวันที่ 11 กรกฎาคม 2564 ทางช่อง NBT2HD อย่างมีความสุขอยู่กับครอบครัว ขออย่านัดรวมตัวกันมาดูการถ่ายทอดสดฟุตบอล เพื่อความปลอดภัยป้องกันการแพร่ระบาดของโควิด-19 ขอให้ทุกคนรักษาสุขภาพให้แข็งแรง ยังคงปฎิบัติตามมาตรการควบคุมป้องกันและควบคุมการแพร่ระบาดของโควิด-19 อย่างเคร่งครัด
ทั้งนี้ ในส่วนของรัฐบาล จะพยายามมอบความสุขให้กับประชาชนมากขึ้นผ่านรูปแบบต่างๆ ขอเพียงแต่ทุกคนร่วมมือกัน อีกไม่นานสถานการณ์จะคลี่คลายในไปในทางที่ดีขึ้น เหมือนกับการแข่งขันฟุตบอล ทีมชนะไม่ใช่ทีมที่มีผู้เล่นคนใดคนหนึ่งเก่ง แต่เป็นทีมที่มีความสามัคคี มีทีม team work ที่ดี
...............................